પ્રારંભમાં ફોરમના પ્રમુખ પ્રો.બી.યુ.પટેલે સ્વાગત પ્રવચન કરીને મહેમાનોનો પરિચય આપ્યો હતો. સમાજના પ્રમુખ ભીખુભાઇ પટેલ અને ફોરમના પ્રમુખ પ્રો.બી.યુ.પટેલે દાતા રમણભાઇ પટેલ અને તેમના પરિવારને સ્મૃતિભેટ અર્પણ કરી હતી. તેમજ પરદેશ જઇ રહેલા ડો.આર.પી.પટેલને શુભેચ્છા પાઠવી હતી. ભીખુભાઇ પટેલે જણાવ્યું હતું કે આપણો સમાજ સુંદર સામાજિક પ્રવૃતિ કરે છે, પરંતુ આપણા સંતાનોને ઉચ્ચ શિક્ષણ દ્વારા તેજસ્વી કારકિર્દી હાંસલ થાય તે માટે સંતાનોના વાલીઓને આજના સમયમાં વધારે સચિંત સક્રિય થવાની જરૂર છે. આ માટે પોતે જરૂર પડે ત્યાં સહયોગી થવા ખાતરી આપી હતી.